พิกัดภูมิศาสตร์: 50°50′41″N 4°21′5″E﻿ / ﻿50.84472°N 4.35139°E﻿ / 50.84472; 4.35139

**สภาแคว้นนครหลวงบรัสเซลส์** (ฝรั่งเศส: *Parlement de la Région de Bruxelles-Capitale*; ดัตช์: *Parlement van het Brussels Hoofdstedelijk Gewest*) เป็นฝ่ายนิติบัญญัติของแคว้นนครหลวงบรัสเซลส์ ซึ่งเป็นหนึ่งในสามแคว้นในประเทศเบลเยียม โดยนิยมเรียกอย่างสั้น ๆ ว่า **สภาบรัสเซลส์** (ฝรั่งเศส: *Parlement Bruxellois*; ดัตช์: *Brussels Hoofdstedelijk Parlement*)

บทบาทหน้าที่
------------

บทบาทของสภาบรัสเซลส์นั้นโดยหลักอยู่ที่การกำกับดูแลแคว้นนครหลวงบรัสเซลส์ รวมถึงการผ่านงบประมาณ ยกร่างและผ่านร่างกฎหมายที่ใช้บังคับภายในแคว้น เช่น เทศบัญญัติหรือกฎต่าง ๆ ที่มีผลบังคับใช้ตามกฎหมาย โดยหน้าที่แรกหลังจากสมัยเลือกตั้งสมาชิกสภานั้นคือการแต่งตั้งรัฐมนตรี (ฝรั่งเศส: *ministre*; ดัตช์: *minister*) จำนวน 5 ตำแหน่ง และรัฐมนตรีช่วย (ฝรั่งเศส: *secrétaire d'État*; ดัตช์: *staatssecretaris*) จำนวน 3 ตำแหน่ง ซึ่งรวมกันเป็นคณะรัฐมนตรีแห่งแคว้นนครหลวงบรัสเซลส์

สภาบรัสเซลส์มีหน้าที่กำกับดูแลคณะรัฐมนตรีทั้งคณะได้โดยผ่านกลไกการตรวจสอบจากการอภิปรายลงมติไม่ไว้วางใจเป็นรายคณะ หรือรายบุคคล อย่างไรก็ตามตามกฎหมายแล้วไม่สามารถทำการยุบสภาได้ก่อนครบกำหนดวาระ 5 ปี ดังนั้นจึงทำให้การอภิปรายไม่ไว้วางใจนั้นมีไว้เพียงเพื่อให้ข้อเสนอแนะ โดยสภาจะต้องทำการคัดเลือกผู้ดำรงตำแหน่งรัฐมนตรีทั้งคณะใหม่ หรือเป็นรายบุคคลแทน

สมาชิกสภาบรัสเซลส์นั้นประกอบด้วยสมาชิกจำนวน 89 คน โดยแบ่งเป็นสองกลุ่มย่อย ได้แก่ กลุ่มที่ใช้ภาษาฝรั่งเศสจำนวน 72 คน และกลุ่มที่ใช้ภาษาดัตช์จำนวน 17 คน สมาชิกในกลุ่มที่ใช้ภาษาฝรั่งเศสนั้นยังประกอบกันเป็น "สภาผู้ใช้ภาษาฝรั่งเศสในบรัสเซลส์" (ฝรั่งเศส: *Parlement francophone bruxellois*) หรือชื่อเดิมคือ "คณะกรรมาธิการประชาคมฝรั่งเศส" (ฝรั่งเศส: *Commission communautaire française*) ในขณะที่สมาชิกในกลุ่มที่ใช้ภาษาดัตช์นั้นรวมตัวกันเป็น "คณะกรรมาธิการประชาคมเฟลมิช" (ดัตช์: *Vlaamse Gemeenschapscommissie*) เมื่อรวมคณะกรรมาธิการทั้งสองคณะเข้าด้วยกันจะเรียกว่า **คณะกรรมาธิการประชาคมร่วม** (ฝรั่งเศส: *Commission communautaire commune*; ดัตช์: *Gemeenschappelijke Gemeenschapscommissie*) มีหน้าที่โดยตรงเกี่ยวกับการกำกับดูแลกิจการด้านประชาคมภายในแคว้นนครหลวงบรัสเซลส์

ในจำนวนสมาชิกในกลุ่มที่ใช้ภาษาฝรั่งเศสทั้ง 72 คน มี 19 คน ได้รับแต่งตั้งเป็นสมาชิกสภาประชาคมฝรั่งเศสแห่งเบลเยียม และในกรณีเดียวกันกับกลุ่มที่ใช้ภาษาดัตช์ ซึ่งมีสมาชิกจำนวน 6 คน ได้รับแต่งตั้งเป็นสมาชิกสภาเฟลมิช

ดูเพิ่ม
-------

* บรัสเซลส์
* รัฐบาลแคว้นนครหลวงบรัสเซลส์
* สภาวอลลูน
* สภาเฟลมิช

อ้างอิง
-------

1. ↑  "The Belgian Constitution (English version)" (PDF). Belgian House of Representatives. January 2009. คลังข้อมูลเก่าเก็บจากแหล่งเดิม (PDF)เมื่อ 2011-07-06. สืบค้นเมื่อ 2009-06-05. Article 3: Belgium comprises three Regions: the Flemish Region, the Walloon Region and the **Brussels Region**. Article 4: Belgium comprises four linguistic regions: the Dutch-speaking region, the French-speaking region, the bilingual region of **Brussels-Capital** and the German-speaking region.
2. ↑  "Brussels-Capital Region: Creation". Centre d'Informatique pour la Région Bruxelloise (Brussels Regional Informatics Center). 2009. คลังข้อมูลเก่าเก็บจากแหล่งเดิมเมื่อ April 29, 2009. สืบค้นเมื่อ 2009-06-05. Since 18 June 1989, the date of the first regional elections, the **Brussels-Capital Region** has been an autonomous region comparable to the Flemish and Walloon Regions. (All text and all but one graphic show the English name as **Brussels-Capital Region**.)


| * ด
* ค
* ก
รัฐบาลในประเทศเบลเยียม |
| --- |
| ราชอาณาจักรเบลเยียม | 

|  |  |
| --- | --- |
| รัฐบาลกลาง | 
* นายกรัฐมนตรี

 |
| รัฐสภา | 

|  |  |
| --- | --- |
| สภาผู้แทนราษฏร (เขตเลือกตั้ง) | สมาชิกสภาผู้แทนราษฎร |
| วุฒิสภา | สมาชิกวุฒิสภา |

 |

 | Flag of Belgium |
| แคว้นนครหลวงบรัสเซลส์ | 
* รัฐบาลบรัสเซลส์
	+ *มุขมนตรี*
* สภาบรัสเซลส์
	+ *สมาชิก*

 |
| แคว้นและประชาคมเฟลมิช(สถาบันร่วม) | 
* รัฐบาลเฟลมิช
	+ *มุขมนตรี*
* สภาเฟลมิช
	+ *สมาชิก*

 |
| แคว้นวอลลูน | 
* รัฐบาลวอลลูน
	+ *มุขมนตรี*
* สภาวอลลูน
	+ *สมาชิก*

 |
| ประชาคมฝรั่งเศส | 
* รัฐบาล
	+ *มุขมนตรี*
* สภา
	+ *สมาชิก*

 |
| ประชาคมผู้พูดภาษาเยอรมัน | 
* รัฐบาล
	+ *มุขมนตรี*
* สภา
	+ *สมาชิก*

 |
| 
ดูเพิ่ม
การเมืองในเบลเยียม
พรรคการเมืองในเบลเยียม
การเลือกตั้งในเบลเยียม
 |